Danmark hevur fimtistørsta handilsflotan í heiminum Danmark er komið eitt stig longur upp á stiganum við heimsins størstu sjófarandi tjóðum, máld í handilsskipum, sum donsk reiðarí eiga. Fyri hálvumøðrum ári síðani yvirhálaði Danmark Týskland, og fór frá einum sjeyndaplássi upp á eitt sættapláss. Men longu nú hevur Danmark tikið eitt fet aftrat, og hevur eisini yvirhálað USA. Danmark liggur sostatt í dag á einum fimtaplássi yvir sjófarandi tjóðir, máld í handilsskipum, sum donsk reiðarí eiga. Tíggju tey fremstu londini eru hesi: 2. Singapor 3. Kina 5. Danmark 6. USA 7. Týskland 8. Hong 9. Suðurkorea 10. Bretland Sambært Shippingwatch útfluttu donsk reiðarí í 2018 fyri 188 milliardir krónur, og sjóvinnan er sostatt ein av størstu útflutningsvinnunum í Danmark. -Eg fegnist um, at handilsflotin hjá Danmark nú er heimsins fimtistørsti. Vit hava sæð ein stóran vøkstur í skipum, sum donsk reiðarí reka, samstundis sum tað ongantíð hava verið so nógv skip undir donskum flaggi sum nú, sigur forstjórin í Donskum Reiðaríum, Anne H. Steffensen.